কিপ থর্ন
কিপ স্টিফেন থর্ন (জন্ম: ১লা জুন, ১৯৪০) একজন মার্কিন তাত্ত্বিক পদার্থবিজ্ঞানী যিনি মহাকর্ষ পদার্থবিজ্ঞান এবং জ্যোতির্বিজ্ঞানে মৌলিক অবদান রাখার জন্য বিখ্যাত। এছাড়া কয়েক প্রজন্মের বিজ্ঞানীদের শিক্ষক ও প্রশিক্ষক হিসেবে নিরলস কাজ করে গেছেন। দীর্ঘকাল তিনি স্টিফেন হকিং ও কার্ল সাগানের বন্ধু ও সহকর্মী ছিলেন। বর্তমানে ক্যালটেকে তাত্ত্বিক পদার্থবিজ্ঞানের ফাইনম্যান অধ্যাপক হিসেবে কর্মরত আছেন। আইনস্টাইনের আপেক্ষিকতার সাধারণ তত্ত্বের জ্যোতিঃপদার্থবৈজ্ঞানিক প্রয়োগ বিষয়ে তিনি পৃথিবী বিখ্যাত এক পণ্ডিত। ইন্টারস্টেলার চলচ্চিত্রের জন্য তিনি বিগ্যান পরামর্শক ও প্রযোজক হিসেবে কাজ করেছেন। ২০১৭ সালে তিনি কিপ থর্ন এবং রাইনার ভাইসের সাথে যৌথভাবে পদার্থবিজ্ঞানে নোবেল পুরস্কার লাভ করেন।